Rune-alfabet - Wikipedia
(Aangestuur vanaf Runiese alfabet)
Die Codex Runicus
Elder Futhark vanaf die 2de eeu v.C.
Jonger Futhark, Anglo-Saksiese Runes
Die Ou Futhark
Die Nuwe Futhark
Die Anglo-Saksiese Futhark-alfabet
Runes op die Vaksale runesteen naby Uppsala, Swede
Die 4,2 m lange Björketorp Runesteen in Ronneby, Swede
Die rune-alfabet of Futhark is die oudste bekende alfabet wat in die Germaanse lande in gebruik was. Die rune-alfabet bestaan uit letters wat hoofsaaklik saamgestel is uit regte en hoekige lyne wat maklik in steen of hout ingegraveer kon word.
Elke letter in die Rune-alfabet bestaan uit reguit strepe en stel 'n letter voor asook 'n faset van menslike ervaring en geestelike energie.
3 Ou Futhark
4 Die Armanse rune-alfabet
5 Historiese gebruik
6 Moderne gebruik
Die oorsprong van die rune-alfabet is onseker. Die oudste verwysing na 'n Rune-alfabet kom in 'n digvorm en dateer uit die 9de eeu. Een van die teorieë is geformuleer deur CJS Marstrander en M Hammarström, onderskeidelik in 1928 en 1930. Die teorie stel voor dat die Rune-alfabet ontwikkel het uit Noord Italië, binne die konteks van die Etruskiese alfabet. Die Etruskiese alfabet het ontwikkel uit die Fenisiese alfabet of uit die antieke Griekse alfabet.
Die term "Rune" beteken geheimenis of fluistering. Die oudste rune-alfabet staan bekend as die ou FUTHARK waar elke letter verwys na die eerste ses simbole in die stelsel. Die ou Futhark bestaan uit 24 rune-inskrifte in 'n spesifieke volgorde, wat verdeel is in drie groepe van agt inskrifte.
Rune-alfabete[wysig | wysig bron]
Daar is vier hoof rune-alfabete:
Die Ou Futhark rune-alfabet met 24 Runes
Die Nuwe Futhark rune-alfabet met 16 Runes
Die Anglo-Saksiese rune-alfabet met 33 Runes
Die Armanse Futhark rune-alfabet met 18 Runes
Ou Futhark[wysig | wysig bron]
Die ou Futhark bestaan uit die volgende simbole en hul betekenisse:
Fehu - Rykdom en vooruitstrewenheid
Urus - Fisiese en verstandelike gesondheid
Thurisas - Verdediging en beskerming
Ansus - Kommunikasie en kundigheid
Raidho - Vervoer en verandering
Kenas - Kreatiwiteit en produktiwiteit
Gebo - Verbinding en verhoudings
Wunjo - Geluk en harmonie
Hagalas - Oorsaak-gevolg en geleentheid
Naudis - Behoefte en kwytskelding
Isa - Stilte en afwagting
Jera - Oes en vergoeding
Eihwas - Bestuur en insig
Perdhro - Geluk en samewerking
Algis - Leiding en hulp
Sowilo - Krag en motivering
Tiwas - Oorwinning en regverdigheid
Berkana - Versorging en wedergeboorte
Ehwas - Vennootskap en werk
Mannas - Menslikheid en samehorigheid
Lagas - emosies en die onbewuste
Ingwas - Avontuur en sukses
Dagas - Balans en selvernuwing
Othala - Familie en tuiste
Die Armanse rune-alfabet[wysig | wysig bron]
"Rune sirkel van die Armanse futork.
Die Armanse Futhark is van 'n suiwer esoteriese oorsprong. Die stelsel was ontwikkel deur die okkultiese visie van Guido von List. List het daarop aangedring dat die Armense Futhark die mees oorspronklike rune-alfabet is waarvan al die ander rune-alfabete gekom het. Kenners is dit eens dat daar tans geen historiese inligting is om die afleiding te bevestig nie. Die Armanse Futhark het egter baie veld gewen onder Duitse Runemeesters en het die basis gevorm vir die praktiese toepassing wat vir die runes ontwikkel is deur S.A. Kummer voor die Tweede wêreldoorlog. Na die oorlog is dit verder ontwikkel deur Karl Spiesberger Die stelsel het 'n stoorhuis geword van okkultiese idees en het verfyn geraak as 'n baie gesofistikeerde filosofiese stelsel.
Die runes is onder die Germaanse stamme in die vroeë middeleeue gebruik vir inskrifte in steen of metaal. In Skandinawië was dit nog tot onlangs in gebruik gewees.
Rune-skrifte word vandag gebruik vir waarsêery, meditasie en ook om towerkrag op te wek.
Ontsluit van "https://af.wikipedia.org/w/index.php?title=Rune-alfabet&oldid=1884414"